khistorydata/jeongjo-sjw-relations huggingface dataset:
정조 24년 · 강
內奉先朝御眞移奉命以初六日爲之
정조 24년 · 목
奎章閣啓言內奉先朝御眞移奉于華城府吉日令日官推擇則來十二月初六日辰時十七日卯時俱吉云以何日時擧行乎敎以以初六日爲之
정조 24년 · 강
遞司諫李顯道持平李基憲李東萬正言李重蓮宋文述
정조 24년 · 목
因臺諫有闕政稟敎以何可日日請牌乎未肅拜諸臺幷遞差與有闕代政官牌招開政差出
정조 24년 · 강
命延安府使今日政差出當日給馬下送
정조 24년 · 목
遠接使金文淳黃海監司鄭日煥狀啓以爲副勅藍與不善擇待之延安府使李廷書爲先罷黜其罪狀令攸司稟處事敎以今日政差出待下批當日給馬下送
정조 24년 · 강
領府事李秉模箚辭錫馬之典賜例批
정조 24년 · 목
以高宅謙爲執義朴瑞源爲司諫姜文會爲掌令趙恒鎭安廷善爲持平姜浚欽李象謙爲正言尹行恁爲副提學李集斗爲同經筵尹命烈爲副修撰趙翼絃爲延安府使
정조 24년 · 강
各陵園墓植木勤慢命摘奸以啓
정조 24년 · 목
禮曹啓言各陵園墓局內樹木稀疏處植木播橡之報今纔齊到而寧陵局內別無更加栽植顯隆園植木則今秋不爲擧行事報來矣敎以來頭承旨道伯留守奉審時及獻官進去時勤慢摘奸以啓事載之該房便覽
정조 24년 · 강
命柳畊敍用付軍職
정조 24년 · 목
備邊司啓言迎接都監郞廳柳畊因臺職違牌才已罷職矣迎勅隔日請敍用付軍職擧行允之
정조 24년 · 강
遞承旨南公轍朴吉源李貞運以尹行恁曺錫中朴宗輔代之
정조 24년 · 목
敎曰奉命承旨及左副承旨許遞前望單子入之待下批牌招○敎曰當該承旨遞差又敎曰承旨前望單子入之待下批牌招察任
정조 24년 · 강
命假注書李允謙仍察廳任
정조 24년 · 강
遞承旨尹行恁以鄭大容代之尋遞大容以南公轍代之
정조 24년 · 목
因行恁違牌敎以許遞前望單子入之待下批牌招察任又敎曰未肅拜承旨許遞前望單子入之
정조 24년 · 강
憲府啓請掌令閔慶世處置賜批執義高宅謙掌令姜文會
정조 24년 · 목
啓辭中掌令閔慶世奏對生疏至被承宣請推引嫌而退請出仕事依啓
정조 24년 · 강
金吾聯疏請張胤宗金萬億拿鞫賜批不允判義禁李祖源同義禁兪漢謨尹東晩尹長烈
정조 24년 · 목
聯疏略曰臣等以山領啓中張胤宗金萬億拿鞫事有所論啓矣伏見令道臣酌處之敎誠不勝憂憤之至噫彼胤宗以儒賢遺裔特荷先朝不世之恩宜乎願忠圖報而今其諸姪首犯凶逆則其可曰在家不知旣聞兇謀之後固當扺死力挽而路上一語少無驚動之意乃反晏然歸家其一串兇肚與胤赫實無異同至於萬億凶計渠旣自服則旣施永太之律獨不施於萬億乎亟命幷爲拿鞫正刑批以不允
정조 24년 · 강
副總管鄭大容疏辭新資賜例批
정조 24년 · 강
右尹趙觀鎭疏辭新資仍避嫌乞遞亞尹賜批
정조 24년 · 목
疏略曰職秩遽陞亞卿勳封亦襲先蔭此豈如臣庸陋所敢當哉伏乞特命收還臣爵秩焉日前得見前左尹徐瀅修疏本則有僚寀之間不可同周旋之語此似是指臣而謂也臣與彼家固無他端而若謂乙亥年間先臣在政府也分付銓曹拔望其父爲嫌則伊後姻誼別無相阻而僚堂引嫌豈可以已遞不思所以自處乎伏願亟賜鐫改馬批以本職許遞
정조 24년 · 강
平海郡守權晙上疏陳四條措處之方賜批
정조 24년 · 목
疏略曰臣於七月二十四日雨水渰死漂頹之災摘奸曠日終犯稽報之失雖蒙聖慈姑寬拿處之限而悚蹙之忱尤無所措然惟戴罪而莅任者專爲災民奠接之地則玆敢不避妄率之科條陳措處之方其目有四其一曰災結永頉事也臣於今番執災川反者四十二結十九負六束覆洲者九十六結四十九負八束合爲一百三十八結六十九負四束全數給災無一見漏則實爲闔境之遍惠而今於分俵中區別川反之數俾爲永頉則從今至還起之年無非實惠下究矣其二曰鄰粟移轉事也延日浦項倉水勢平穩一帆可到且其設倉專爲關東北交濟之地移彼賑此實合事宜而若其石數量宜取用庶爲接濟之方矣其三曰戶籍退行事也籍法收單之際例有戶斂米錢則此亦爲災歲窮民之所難辦去待明秋成籍則似或爲一分奠安之方矣其四曰役丁移劃事也郡中大坪凡爲數十專告非隄防以爲田畓之地者觸處潰決無一完土堤堰三處竝皆毁破此等役處蔚珍之半三陟之南英陽之全邑之軍移送赴役則無爲墾闢之方而可免陳廢之患矣凡此四條實爲當務之急特下廟堂亟令稟處以爲及今措處之道焉批以疏辭許令廟堂稟處
정조 24년 · 강
有政吏曹參判曺允大
정조 24년 · 목
以尹行元爲禮曹參判李儒慶爲右尹
정조 24년 · 강
孝元殿山陵薦新貢果闕封委折命詳査狀聞
정조 24년 · 목
禮曹啓言濟州牧十二月令宗廟景慕宮薦新洞庭橘乳柑封進而孝元殿山陵薦新今番亦不封進該牧使鄭觀輝所當重勘而以柑子唐金橘闕封事纔已請推矣今番闕封委拆令道臣一體詳査狀聞後請稟處允之
정조 24년 · 강
迎接都監以祭幣賻物及賜鞍馬陪進呈納啓
정조 24년 · 목
該都啓言卽接遠接使移文則祭幣賻物及賜物鞍具馬一匹別定差使員先送都監矣祭品中祭帛一疋檀香一炷銀壺一把銀爵三隻移送弔祭所賻物各色緞十四疋銀子二百兩陪進闕內使通禮院行禮時陳列事過後依近例內入賜物黑狐裘一襲貂皮一百張各色緞十疋及鞍轡一部令尙衣院官員呈納承政院馬匹依前例移送司僕寺
정조 24년 · 강
迎接都監以勅使入京日百官見官禮停免啓
정조 24년 · 목
該都監啓言卽接遠接使移文則勅使入京日百官見官禮使任譯提問於勅行則以一幷停免爲言云矣
정조 24년 · 목
該廳啓言南部路傍得三歲遺棄男兒良女金召史欲爲收養故依節目給料使之乳養
정조 24년 · 강
命尹永基等放送朴宗和等議處
정조 24년 · 목
義禁府啓言副使軍官尹永基原情泛稱遲晩請刑推得情又啓言捧勅官金孝眞原情泛稱遲晩而曾經侍從請除刑推議處又啓言內官金應齡原情泛稱遲晩請刑推得情幷敎以分揀放送又啓言前五衛將朴宗和原情泛稱遲晩而曾經宣傳官請除刑推議處又啓言祝史具得魯原情泛稱遲晩而曾經侍從請除刑推議處幷允之
정조 24년 · 강
以金羲淳爲禮曹參判
정조 24년 · 목
敎曰禮曹參判聞有實病云前望筒還入待下批先進去後謝恩
정조 24년 · 강
山陵丁字閣諸處有頉命政府以下進去奉審
정조 24년 · 목
禮曹啓言卽見守陵官李彦植狀啓丁字閣東邊階石缺坼御路層階南邊駕石缺落北神門東西兩隻非但全不掩閉東隻扇木鐵樞朴排處竝皆裂坼亟令該曹擇吉修改云矣丁字閣諸處若是有頉萬萬驚悚修改之節不可不趁今擧行政府以下及臣曹堂郞請進去奉審允之敎以除辭朝進去
정조 24년 · 강
遞承旨李光益以張至冕代之
정조 24년 · 강
大護軍李集斗疏辭新資賜例批
정조 24년 · 강
以李集斗單付伴送使
정조 24년 · 목
敎曰伴送使令該曹口傳差出
정조 24년 · 강
迎接都監以勅使到迎恩門詔書勅書祭文上龍亭後乘轎詣闕啓
정조 24년 · 강
詣仁政殿迎勅行宣詔儀仍受弔
정조 24년 · 목
具布裹翼善冠布袍布裹烏犀帶乘輿出協陽門入仁政門降輿入小次勅書至改具翼善冠無揚黑團領素玉帶靑鞋出就位秖迎如儀訖還入小次勅使奉詔勅及祭文各置於案予出小次行四拜跪司香二人三上香予由西階入詣受詔位北向立勅使稱有制予跪勅使奉勅書西向授予受覽訖授近侍還置於案予出殿階上東向立捧勅官南惠寬任厚常宣勅官金銑展勅官金秉淵金弼龍詣勅案前勅使奉勅書授捧勅官由正門出就宣讀位捧勅官以勅書授宣勅官宣勅官以授展勅官對辰宣勅官讀詔曰皇帝勅諭朝鮮國王嗣子李前據故國王李奏懇嗣子李封爲世子曾降旨兪允嗣經禮部具奏國王李薨逝該嗣子應承襲父爵另請冊封是以停止前旨玆據莊順王妃金氏奏稱嗣子李歧嶷英粹仁孝茂著國人願戴懇請嗣封朕念爾世篤忠貞夙昭恭順藩維濟美懋紹先猷是用俯順輿情允玆籲請專遣官齎詔誕告爾國封爾爲朝鮮國王繼理國政幷賜彩幣等物爾具率由典常以介景褔亹荷龍光之渥賁彌昭燕譽以繩承克勤於邦宗社篤苞桑之固聿修厥德本支詒磐石之安欽哉毋替朕命特諭○奉天承運皇帝詔曰建侯樹屛綏猷恢柔遠之恩崇德象賢謹度重承祧之選輯共球而濟美亮采有邦綿帶礪以疑禧式序在位修其禮物舊有令聞質爾人民昭哉嗣服爾朝鮮國王嗣子李揚芬玉穎毓粹齠年岐嶷協於輿情似續延其褔緖當熊占之卜吉早慰馳諏維燕翼以貽謀彌昭譽望勝衣閱歲欣徵著代於東藩賜履基禔聿愜升儲於左海載兪葵表申錫茅貢專賁綸函兼頒綺幣特封爾爲朝鮮國王於戱連城演澤紹封章禮儀之風肯構膺麻繼序秉溫文之德資忠移孝肅修世魌於藩畿開國承家渥被恩輝於使節允綏吉祚益懋勞勳欽哉宣讀訖予降復拜位行四拜宗親文武百官同禮畢還入小次勅書盛龍亭入內○賜弔時至改具衰服去杖免絰詣殿庭西拜位行四拜司香二人三上香予由西階陞詣受弔位勅使稱有制予俯伏哭止哭四拜禮畢乘輿出仁政門由肅章門入延英門降輿詣齋殿
정조 24년 · 강
勅使行諭祭文于魂殿
정조 24년 · 목
時至具衰服杖出齋殿就西階下去杖免絰哭出中門外勅使由正門入詣祭文案前北向立予由西階陞詣東向位勅使詣香案前三上香奠幣奠酌訖還就位讀祭文官尹益烈讀祭文訖予俯伏哭勅使哭行禮如儀予出至階上立勅使出至階上拱手揖予答揖勅使降階予送至中門外絰杖哭訖還入齋殿○祭文維嘉慶五年歲次庚申十一月己卯朔越二十四日壬寅皇帝遣正使散秩大臣公明俊副使內閣學士兼禮部侍郞納淸㑱諭祭於朝鮮國王李之靈曰晉綏示誼釐圭分輯瑞之班渙錫垂恩辰俎羹薦馨之報念㑱邦於敬始克謹恭懷爰加禮以飾終用彰盛典爾姓海隅稟粹靑社承封效屛翰于天家一心慕義撫黔黎于國境八道懷仁每當候律輸忱拱辰奉款豐賚且加于陪貳寵頒均渥于臣隣接以股肱視無中外方謂繼繩有序長申特錫之儀何圖淪謝興嗟來告載馳之使在昔丹誠之未沫及玆震悼之良深迺示褒榮宜隆奠醊於戱桑苞勿替令聞足表于東瀛葵向久傾靈爽如依乎北闕式照秩祀尙克歆承
정조 24년 · 강
接見勅使行茶禮于仁政殿
정조 24년 · 목
時至具布裹翼善冠布袍布裹烏犀帶入就殿內東向立勅使入殿內西向立行揖禮訖勅使就座予就座行荼禮如儀勅使起座予起座共兩使揖送于仁政門外乘輿由協陽門還內
정조 24년 · 강
迎接都監以勅使入館所啓
정조 24년 · 강
承文院以詔書勅書奉安于奉安閣仍行奉審啓
정조 24년 · 강
承旨曺錫中以館所問安啓
정조 24년 · 목
錫中啓言臣馳詣館所問安則上副勅以爲今日勞動甚多不勝仰念委遣近侍有所俯問極爲感激云矣
정조 24년 · 강
迎接都監以勅使在館時開閉門啓
정조 24년 · 목
開門鼓一打囉三吹閉門鼓三打囉三吹
정조 24년 · 강
命德積鎭漂到異樣船譯學下送問情
정조 24년 · 목
京畿水使柳文植狀啓德積鎭漂到異樣船無譯學不得問情該僉使稽報之罪嚴棍計料事敎以邊情之稽忽若此豈可嚴棍而止令廟堂各別論勘譯學罔夜下送問情從願發送
정조 24년 · 강
命時囚具得魯等照律
정조 24년 · 목
義禁府啓言具得魯祭享事體何等嚴重而身爲祝史趁不待令於外儀整齊之時極爲駭然請以此照律又啓言朴宗和擧床差備取才後謂有母病趁不進參者跡涉規避事極可駭請以此照律幷允之
정조 24년 · 강
護軍李得濟以館所問安啓
정조 24년 · 목
政院啓言護軍李得濟馳往館所問安則上副勅以爲房堗旣好供具整備夜來穩宿而先欲問安早遣宰臣有此俯問不勝感激云矣
정조 24년 · 강
迎接都監以館所茶禮停免啓
정조 24년 · 목
該都監啓言左議政李時秀承命來詣館所進呈御帖請行茶禮則兩勅令差備譯官傳語以爲連賜勞問又遣大臣特設茶禮不勝感激而日寒如此亦非行禮之時茶禮停免云御帖仍爲奉還故令都監郞廳陪進于承政院床排入送大臣退歸
정조 24년 · 강
迎接都監以勅使請留啓
정조 24년 · 목
該都監啓言通官兩勅言出傳明日將欲回程云臣等依例進西宴廳請留又啓言臣等例以上敎措辭請留則兩勅以爲昨旣竣事亦已休息不可久留明日必欲回程云矣敎以遣承旨請留
정조 24년 · 강
承旨朴宗輔以兩勅辭意啓
정조 24년 · 목
宗輔啓言臣敬奉御帖馳往館所請留則上勅以爲旣已竣事急於反面副勅則以爲請留之意若是勤摯更留一日未爲不可云而以此往復於上勅上勅終不回聽必欲明日發程云矣敎以遣大臣請留
정조 24년 · 강
迎接都監以上勅辭意再明離發啓
정조 24년 · 목
該都監啓言上勅以今番儀註先封典後弔祭大致疑訝屢使任譯來問故以丙申前例答之則又求見丙申儀註終日相持末乃不受禮單不無葛藤之慮故同文彙考中迎弔勅儀註張方使譯官持示解惑又啓言上勅見同文彙考儀註後頗有撫然之意而始以爲俄者承旨請留上敎懇款當留一日再明離發云元禮單都監單竝循例受單矣今則大臣請留事當置之
정조 24년 · 강
迎接都監以勅使贐行及都求請依例入給啓
정조 24년 · 목
該都監啓言上副勅贐行及通官五人賞給數爻參互丙申己未年例磨鍊而入給時以因下敎特給之意措辭言及上副勅都求請依例入給三道沿路諸處折銀依昨年例擧行事知委頭目十九名都給物種依前例入給
정조 24년 · 강
領府事李秉模箚陳病狀乞解藥院之任批許安心調理
정조 24년 · 강
前洗馬金日柱以草莾臣從縣道上疏賜批
정조 24년 · 목
疏略曰玆於夢想之外又被經筵官之選華誥誕宣恩諭繼降臣聞命震越不知所以自措也臣以早謝科場不逐世好之故人或意其有高尙之志謹篤之行虛聲駸駸至以經術之名歸之楑分論實是果一毫彷彿於臣身乎亟命有司削其選鐫其職焉批以胄筵已知之勿辭幡然出入講席
정조 24년 · 강
重推京畿水使柳文植
정조 24년 · 목
備邊司啓言邊情何等嚴急而漂人下陸又異常規則其所枚報不容遲緩而六日之後始報形止萬萬駭然該僉使待漂人發送拿問嚴處該水使柳文植不飭之罪爲先重推漂人問情後若願水路還歸則船隻修葺務令完固以爲候風發送事請嚴飭道帥臣允之
정조 24년 · 강
給北靑府渰戶恤典
정조 24년 · 목
咸鏡監司李秉鼎狀啓北靑府渰死各處海尺合爲五百四十四名嚴飭各津期於搜拯幾及一望今始報來北靑兼任南虞候柳鎭燁兵校爲先拿致懲勵事敎以聞極驚慘拯埋之節嚴飭擧行恤典廟堂從優分付身貢役與還上可以蕩減者蕩減道伯作祭文使該倅以酒餠肉祭之海上事亦
정조 24년 · 강
爲分付晩報之失令廟堂論勘
정조 24년 · 강
分揀中官李元碩金始采拿處
정조 24년 · 목
以藥房問安惠慶宮承言色不卽下來也○因囚單子敎以分揀放送
정조 24년 · 강
勘放時囚具得魯等
정조 24년 · 목
義禁府啓言祝史具得魯照律罪杖八十收贖奪告身三等請私罪施行允之敎以功減一等又啓言前五衛將朴宗和照律罪笞五十收贖解見任別敍請私罪施行允之敎以議減一等
정조 24년 · 강
大王大妃殿進御加味交感茶一貼命煎入榻敎也遞承旨朴宗輔以金羲淳代之
정조 24년 · 목
宗輔不爲仕進敎以許遞前望單于入之
정조 24년 · 강
承旨金履度以館所問安啓
정조 24년 · 목
履度啓言臣馳詣館所問安則上勅以爲屢次遣近侍問安否感激之中還切不安凡百周全穩過此夜夜來氣候一樣否云副勅則以爲屢次遣近臣問安否感激之餘還不勝悚然云矣
정조 24년 · 강
大提學洪良浩陳疏乞遞賜批
정조 24년 · 목
疏略曰今此世室之議允叶神人之情矣告廟之吉日已卜頒敎之縟儀將行顧此負罪俟譴之蹤末由進身伏乞亟命鐫臣文苑之任批以卿其勿辭製進
정조 24년 · 강
水原留守徐有隣陳疏自引乞遞賜批
정조 24년 · 목
疏略曰李安默疏批中記注在矣之敎日月之明燭奸無餘而渠疏之許多矛盾許多劫辱臣雖疲劣豈敢與欺天誣人之一安默上下爭辨哉伏乞解臣重務削臣朝籍焉臣於治疏之際伏奉傳敎以健陵奉審修改時留守使之下去而大防當前鐵限難越末由趨進恭俟嚴誅批以昭晣已盡卿何過引修改涓吉卽爲肅命後進去
정조 24년 · 강
上護軍金文淳疏辭新資賜例批
정조 24년 · 강
遞大提學洪良浩弘文提學金載瓚
정조 24년 · 목
因良浩遣牌啓辭敎以宜令一伸重臣文衡之任今姑許遞○敎曰莫重文字當爲撰進而文衡無之藝文提學以館伴進去弘文提學金載瓚有實病云許遞前望單子入待下批牌招製進
정조 24년 · 강
以尹行恁爲弘文提學前望也
정조 24년 · 강
健陵神門修改告由命朔祭兼行
정조 24년 · 목
禮曹啓言卽伏見健陵丁字閣有頉處奉審狀啓北神門有頉處卽爲擇日修改階砌則待春和擧行事爲辭矣神門修改來十二月初三日辰時擧行而先告事由▣祭同月初一日朔祭兼行祝文中措辭添入所入物種令各該司磨鍊進排政府以下及臣曹堂郞前期進去請監董畢役允之
정조 24년 · 강
罷拿南虞候柳鎭燁罷前南兵使崔景岳職推咸鏡監司李秉鼎
정조 24년 · 목
備邊司啓言北靑府渰死海尺拯埋軫恤之方謹依聖敎發行會而咫尺邑境舟楫之破碎殆過七十人命之渰沒亦至半千則該虞候旣在兼任晩報營門全無重人命之意萬萬駭然南虞候柳鎭燁施以先罷後拿之典師臣擧行難免其責前南兵使崔景岳罷職該道臣亦有不飭之失咸鏡監司李秉鼎請推考允之
정조 24년 · 강
迎接都監以勅使回還路程記及牌文書出啓
정조 24년 · 목
該都監啓言勅使回還路程記書出而今二十七日自京離發坡州止宿來月初八日當到義州云以此分付伴送使及開城留守三道道臣處又啓言勅使回程牌文書出別定禁軍使之齎奉傳致于灣府
정조 24년 · 강
迎接都監以勅使辭意啓
정조 24년 · 목
該都監啓言勅使以爲弘濟院旣是過站大臣承旨勿爲出來云矣敎以前例有無詳考爲之又啓言勅使回還時庭排茶啖歌舞童遊觀牛駝駱牛城門上下馬砲軍樂依上來時例一倂除減云矣請以此知委於伴送使及開城留守三道道臣處允之
정조 24년 · 강
迎接都監以勅使發行軍令明日辰初書出啓
정조 24년 · 강
召見奉審大臣以下于誠正閣右議政徐龍輔繕工提調趙鎭寬禮曹參判金羲
정조 24년 · 목
健陵奉審後入來也○予曰卿等進去奉審則頉處所見何如龍輔曰丁字閣有頉處奉審則東邊第一層簷階石罅坼長可二尺許深可三寸餘御路層階駕石上隅缺落但地臺依舊別無可悶處而至於神門兩隻開閉不便蓋其倍方石動退外面邊低下內面邊聳動故中方木自致中屈如是而開闔不便見今冬令已深階砌修改姑待春和土融後爲之恐宜神門修改一時爲急而聞日子以來初三日擇吉云誠甚幸矣予曰卿冒寒往來能無損節龍輔曰去時向南而往來時日氣比數昨前稍解故無事往來矣承旨金履度曰明日送勅時旣未親臨送勅則例送中使於中路問安故敢達矣予曰依此爲之
정조 24년 · 강
命徐有隣削職洪元燮拿處守陵官李彦植罷職
정조 24년 · 목
右議政徐龍輔啓言丁字閣有頉處若是夥然不可無論勘當該堂上施以削職之典郞廳令該府拿處守陵官亦有晩始登聞之失請罷職從之
정조 24년 · 강
大王大妃殿進御加味交感茶依前方一貼命煎入榻敎也
정조 24년 · 강
護軍申大謙以館所問安啓
정조 24년 · 목
政院啓言護軍申大謙馳往館所問安則上副勅以爲今當發桯心甚爲悵特遣宰臣垂問勤摯不勝感謝云矣
정조 24년 · 강
以李晩秀爲水原留守備薦也
정조 24년 · 강
迎接都監以上副勅及通官等別求請別單書入啓迎接都監以勅使離發館所啓
정조 24년 · 강
迎接都監以勅使回程時弘濟院大臣承旨出去置之啓
정조 24년 · 강
左議政李時秀陳箚自引賜批
정조 24년 · 목
箚略曰臣於日昨伏見守陵官狀啓驚惶震惕恭俟重譴諸堂郞今旣蒙勘而臣猥忝總護之任宜在首勘亟命攸司勘臣罪戾焉批以總護之任異於該堂卿何過引安心卽起視事仍命遣史官傳諭
정조 24년 · 강
綾城尉具敏和疏陳病狀仍請收還賞典賜批
정조 24년 · 목
批以念卿病勢際見此疏可喜少愈卿其勿辭調理行公
정조 24년 · 강
弘文提學尹行恁疏辭文垣之任賜例批
정조 24년 · 강
右承旨徐有聞陳疏乞郡批下該曹稟處
정조 24년 · 강
右副承旨金履度陳疏自引乞遞賜例批
정조 24년 · 목
疏略曰仙寢封閉甫訖而許多不誠不謹之狀莫逃於旬日之內臣旣叨都廳之任終始監董則論其犯科臣實爲最卽伏見諸堂該郞俱被譴何而臣獨不與焉臣恐朝家刑政緣臣乖了矣伏願亟施當勘之律焉批以爾其勿辭察職
정조 24년 · 강
兼春秋金喆修以前贊成宋煥箕附奏啓
정조 24년 · 목
狀啓以爲臣奉聖諭馳到忠淸道懷德縣外南面性潭里傳諭前贊成宋煥箕則以爲臣歸伏弊廬柢俟嚴譴伏奉聖批辭旨溫諄至以臣所請者特垂採納微忱感悚而我聖上繼述闡揚之盛意不勝欽仰贊歎之至云矣
정조 24년 · 강
有政吏曹判書徐邁修吏曹參判曺允大
정조 24년 · 목
以南公轍爲副提學李集斗爲知敦寧韓用龜爲禮曹判書金履翼爲參判金祖淳爲藝文提學李祖源爲判義禁
정조 24년 · 강
以閔台爀爲承旨
정조 24년 · 강
遞承旨金履度金羲淳徐有聞以李儒慶金近淳李敬五代之
정조 24년 · 목
因履度不爲仕進敎以許遞又因羲淳牌招啓辭敎以與右承旨許遞前望單子入之待下批牌招
정조 24년 · 강
兵曹以影幀奉往華城行宮時排站啓
정조 24년 · 목
該曹啓言今此先大王影幀奉往華城行宮時排站以初六日鷺梁行宮晝停始興縣宿所翌日肆覲坪晝停詣華城行宮請磨鍊允之
정조 24년 · 강
判下兵曹影幀奉往華城時侍衛軍兵磨鍊草記
정조 24년 · 목
該曹啓言今此先大王影幀奉往華城時侍衛當爲磨鍊而取考謄錄則乙丑御眞奉往長寧殿時侍衛兵曹總府堂郞各一員五衛將宣傳官各二員武兼四員禁軍二十人司禁月刀差備形名內吹儀仗到津頭竝落後兵曹堂上仍爲陪往雲刀差備前銜出身陽傘繖扇差備忠順衛日傘差備驛卒令本道抄擇自津頭替代侍衛挾輦軍二十名前後廂訓局軍一哨到津頭以畿邑軍兵替代矣今番則侍衛何以磨鍊挾輦軍及前後廂以幾名幾哨爲之而自津頭至華城以壯勇外營軍磨鍊乎敎以依乙丑年例磨鍊津頭贊代以壯勇外營軍爲之又啓言乙五年御眞奉往時輦陪軍到津頭以幾邑軍替代今八月影幀移奉時輦陪軍及儀仗軍自京下送陪奉矣今番則何以爲之乎敎以依八月例爲之
정조 24년 · 목
兵曹啓言今此影幀奉往華城行宮時舟師大將前差出舟橋迎接請依例擧行允之
정조 24년 · 강
上護軍金文淳陳疏自引賜例批
정조 24년 · 목
疏略曰伏見大僚擧條下者有山陵都監堂郞勘處之命而臣則特以中間遞易獨漏於現告之中郵罰不加滿心惶恧略具文字仰暴伏乞亟降威罰焉批以卿其勿辭行公
정조 24년 · 강
水原留守李晩秀疏辭新除居留之任賜批
정조 24년 · 목
批以此卿殫誠之地勿辭行公○敎曰水原留守批下卽爲牌招授符
정조 24년 · 강
副校理金熙周陳疏乞郡批下該曹稟處
정조 24년 · 강
召見水原留守李晩秀于誠正閣
정조 24년 · 목
辭陞也○予曰今卿爲外職甚悵然矣晩秀曰臣以空疏猥膺重任將不知何以堪承矣予曰卿之此地是職想亦無以爲心矣晩秀曰伏承恩命尤不勝哽咽矣仍奏曰御眞將於來月初六日奉安華城行宮矣臣在禮堂時多有儀節稟定之事內閣擧行亦有不可不預稟者而臣適登筵敢此仰達矣內奉御眞幾本奉往預承下敎然後方可擧行而奉出內外門路亦以何處爲之乎予曰一本奉詣門路以永肅門爲之晩秀曰今番移奉時閣臣陪往以幾員磨鍊乎予曰閣臣二員進去晩秀曰御眞奉安之規永禧殿璿源殿皆展奉而奉安閣本移奉行宮時卷奉矣今番奉安本亦同爲卷奉於神榻之內乎予曰卷奉可也承旨金近淳曰內閣宙合樓四孟朔有大奉審每五日有日次奉審矣自今後日次奉審當依例取稟而大奉審則當爲待下敎爲乎予曰依此爲之又奏曰抄啓文臣親課試及試官望筒自來朔當爲入啓取稟而此非循例入稟之時姑爲待下敎擧行乎予曰亦依此爲之予曰何時欲上來乎晩秀曰種種可以往來而隨轝軍試射在近過
정조 24년 · 강
此後來月旬間欲爲上來矣予曰上來之時則入
정조 24년 · 목
參於勸讀之時好矣晩秀曰臣亦欲出入講席時覲耿光矣予曰水原事卿可以盡知其頭緖乎晩秀曰臣雖無才蔑能敢不竭其所知隨力對揚乎
정조 24년 · 강
御眞奉往時命當敦化門外祗送
정조 24년 · 목
水原留守李晩秀啓言御眞奉安行宮後行告安祭祭官服色依今秋奉安閣移奉後行祭時服色擧行事請分付該曹從之
정조 24년 · 강
拿處洪禹九尋放送
정조 24년 · 목
兵曹啓言卽接忠壯衛將洪禹九所報則忠壯衛趙完得今日食代出去不爲入來以致闕直云不能禁飭之衛將令該府拿處趙完得請嚴棍汰去允之○因禹九囚單子敎以付過放送
정조 24년 · 강
命洪元燮議處宋倫載李博載拿勘
정조 24년 · 목
義禁府啓言山陵都監郞廳洪元燮原情泛稱遲晩請刑推得情敎以除刑推議處石物所郞廳亦爲拿問勘處
정조 24년 · 강
大王大妃殿進御加味交感茶命自今日停止榻敎也行勸講于熙政堂閣臣尹行恁承旨金近淳假注書李允謙史官金景煥李存秀
정조 24년 · 목
講中庸○行恁曰影幀陪奉閣臣二員進去事命下矣臣與今承旨金近淳當爲陪往矣予曰依此爲之
정조 24년 · 목
敎曰雖有稽報之罪異於官職不可輕遞守陵官李彦植分揀
정조 24년 · 강
健陵香炭山及位田命以康津八面水田劃定
정조 24년 · 목
原任直閣尹行恁啓言健陵香炭山及位田以壯勇營屯土中劃定事命下矣以康津縣內等八面水田四十三結零永爲劃定而自本營分付該道字號結數修成冊一以備睿覽一則請置之陵所從之
정조 24년 · 강
戶曹判書李書九疏陳病狀乞遞賜批
정조 24년 · 목
疏略曰今臣之叨是職不待廟堂之薦擬遽承格外之特簡臣誠瞿然驚惑莫知所以致此也顧今聖化繼明慈德徧覆凡厥簪紳之蒙被任使者莫不推廣舊恩俾霑新渥然而厦氈深邃簾帷靜穆外廷具僚之長短能否尙有所未悉照燭者則斜封墨勅尤非今日之所宜有而非常之寵忽及於臣身是必有以不肖之名上誤慈聽者而我聖上日月之明亦不免遺照也且今賤疾添劇實無振策之望伏願亟賜鐫遞俾幸公私焉批以久任之職慈殿特卿何可辭調理行公
정조 24년 · 강
藝文提學金祖淳疏辭新除文垣之任賜例批遞總管趙尙鎭韓用龜以安春君金文淳爲都總管尹弼秉李翊模李儒慶爲副總管
정조 24년 · 목
因尙鎭用龜變通草記敎以許遞與未差之代前望單子入之
정조 24년 · 강
命漂流海尺沿海各邑探問以啓
정조 24년 · 목
咸鏡監司李秉鼎狀啓洪原等邑漂流海又多有生還之報而南虞候柳鎭燁以死半千報來致有修啓之擧爲先罷黜其罪狀令攸司稟處事敎以聞極多幸沿海各邑星火探問以啓事分付
정조 24년 · 강
拿勘中官韓聖揆李得完張漢明
정조 24년 · 목
敎曰莫重薦獻物種不善擧行以致提飭之境當該中官拿問重勘
정조 24년 · 강
命時囚李廷書等議處
정조 24년 · 목
義禁府啓言延安前府使李廷書原情泛稱遲晩請刑推得情又啓言山陵都監石物所郞廳宋倫載李博載原情泛稱遲晩請刑推得情竝敎以除刑推議處
정조 24년 · 강
戶曹以勅行時贈給物種別單啓
정조 24년 · 목
該曹啓言今番勅行時上副勅元禮單例贈別贈贐行都求請別求請及通官以下頭目等元禮單例給賞給都求請別求請各項物種或折銀或以本色持去故元數中區別懸註別單書入○別單中路問安中使齎去禮單上勅紅綿紬五��綠綿紬五��藍綿紬五��白綿紬五��白苧布五��白木綿十��豹皮一令鹿皮一令靑黍皮五張霜花紙十卷白綿紙三十卷彩花席三張黃毛筆十五柄油煤墨十五丁浮椒二斗二尺袋一件具樻枝三一百匣螺鈿煙竹三箇副勅紅綿紬五��綠綿紬五��藍綿紬五��白綿紬五��白苧布五��白木綿十��豹皮一令鹿皮一張靑黍皮五張霜花紙十卷白綿紙三十卷彩花席三張黃毛筆十五柄油煤墨十五丁浮椒二斗二尺袋一件具樻枝三一百匣螺鈿煙竹三箇都給禮單上勅銀子二百五十兩白綿紬二同白苧布三十��白木綿二同豹皮五令水獺皮十五令鹿皮四張靑黍皮八張大紙二十五卷小紙五十卷彩花席十張順刀一柄銀粧刀五柄被褥一部靴襪一雙鞍馬一匹空馬一匹副勅銀子二百兩白綿紬二同白苧布三十��白木綿二同豹皮五令水獺皮十五令鹿皮四張靑黍皮八張大紙二十五卷小紙五十卷彩花席十張順刀一柄銀粧刀五柄被褥一部靴襪一雙鞍馬一��空馬一��火通官三員各銀子五十兩白綿紬二十��白木綿一同小紙四十卷被褥一部次通官二員各銀子三十兩白綿紬十三��白木綿四十��小紙四十卷被褥一部頭目十九名各銀子二十兩白綿紬二十��白木綿一同小紙六十卷被褥一部都求請上勅倭牛皮五張靑黍皮三十張倭菱花十��東醫寶鑑三秩四幅三件黃筆五十柄眞墨五同別油扇三十五柄色扇三十柄六油芚五番有紋月乃六部髮一丹牛黃一部九味淸三十丸淸心元三十丸中乾柹十五貼大文魚五尾大全卜五貼四幅二件甘藿二十斤四幅一件副勅倭牛皮五張靑黍皮三十張倭美花十��東醫寶鑑三秩四幅三件黃筆五十柄眞墨五同別油扇三十五柄色扇三十柄六油芚五番有紋月乃六部髮一丹螺鈿煙竹五十箇大匣草四十匣藥蔘一斤牛黃一部九味淸三十九淸心元三十丸中乾柹十五貼大文魚五尾大全鰒五貼四幅二件甘藿二十斤四幅一件大通官三員各白綿紙八塊紫的鄕織一��藍鄕織一��紫的綿紬二十��藍綿紬二十��草綠綿紬二十��白苧布二十��白細木二十��生細木二十��生細布二十��貂皮一百令山獺皮八十令大鹿皮五張倭牛皮十張靑黍皮五十張倭菱花十��東醫寶鑑二秩四幅二件黃筆五十柄眞墨五同別油扇五十柄色扇五十柄彩花席二十張鄕長劍二柄六油芚十番月乃六部螺鈿煙竹一百箇大匣草五十匣藥蔘一斤牛黃一部九味淸五十丸淸心元五十丸乾柹十五貼大文魚五尾白大口魚十尾大全鰒五貼四幅二件中全鰒五貼四幅一件紅二斗三尺袋一件乾薑一斗二尺袋一件甘藿二十斤四幅一件次通官二員各白綿紙七塊紫的綿紬十��藍綿紬十��草綠綿紬十��白苧布十��白細木十��生細木十��白細布十��山獺皮五十令鹿皮二張倭牛皮三張靑黍皮二十張倭菱花六��東醫寶鑑一秩四幅一件漆色扇三十柄僧頭扇二十柄彩花席十張六油芚四番月乃三部螺鈿煙竹三十箇大匣草四十匣淸心元三十丸乾柹五貼大文魚五尾大全鰒二貼四幅一件紅蛤三斗三尺袋一件乾薑一斗二尺袋一件浮椒一斗二尺袋一件回還時中路問安中使齎去禮單上勅紅綿紬五��綠綿紬五��藍綿紬五��白綿紬五��白苧布五��白木綿十��豹皮一令鹿皮一張靑黍皮五張霜花紙十卷白綿紙三十卷彩花席三張黃毛筆十五柄油煤墨十五丁浮椒二斗四尺袋一件樻枝三一百匣螺鈿煙竹三箇別求請上勅陞床二坐滿花方席次五張各色衲紬五��副勅長銅細花煙袋三十箇細花煙竿三十箇貢鐙一付小屛風一坐木疏十箇篦子十箇淸心元五百五十丸紙煙色二十箇眞毫筆一百柄大厚墨三十丁大鏡面箋四十張大色箋四十張小色箋十卷各色牌箋五��各色僧頭扇三十把各色衲紬三平壤煙五十色鐵枕四箇一大通官屛風三坐斜笠三部二大通官屛風三坐斜笠二部三大通官屛風三坐斜笠二部次通官二員屛風二坐斜笠一部贐行及賞給上勅地銀一千兩副勅地銀一千兩大通官二員各贐行賞給地銀八百兩三大通官一員贐行賞給地銀六百兩次通官二員各贐行賞給地銀三百兩已上銀子七千五百四兩三錢九分內禮單銀一千四十兩贐行及賞給銀四千八百兩折價銀一千五百八十四兩三錢九分鞍馬空馬價銀八十兩○問安中使齎去物種中油濕色紬等八種改色紅紬十��綠紬十��藍紬十��白紬十��白苧布十��白木二十��霜花紙二十卷白綿紙六十卷
정조 24년 · 강
王大妃殿進御加減蔘蘇飮停止五果茶一貼命煎入榻敎也
정조 24년 · 강
詣殯殿行朝上食晝茶禮
정조 24년 · 강
大王大妃殿命闕內各門雜人及喧譁各別申飭
정조 24년 · 강
轝士軍及軍兵煖饋申飭於沿路
정조 24년 · 목
大王大妃殿敎曰此時終夜留門闕內各門若或有雜人闌入之事則兵曹總府堂郞難免其罪當該守門將當嚴處政院各別申飭又敎曰雖哀遑罔極之時擧行凡百當各別整齊肅嚴奉梓宮時都監堂郞各差備官及擧行之下屬外一切嚴禁萬一喧譁或亂雜萬不成說此意知悉各別申飭雖各差備擧行之事如非緊關差備則賓陽門明政門弘化門定爲界限以爲整齊事傳于總護使又口敎曰日寒如此轝士軍及一行軍兵等屢次煖饋雖値夜無或致凍之道連爲申飭於沿路事傳于總護使
정조 24년 · 강
大王大妃殿命各殿宮供上自今日以素膳入之駝酪亦爲停止口敎也
정조 24년 · 강
大王大妃殿命宋儒賢處遣史官問起居以奏
정조 24년 · 목
大王大妃殿口敎曰日寒如此宋儒賢處遣史官問起居以奏
정조 24년 · 강
詣殯殿行祖奠兼行夕上食夕奠
정조 24년 · 목
具衰服出廬次入殯殿門詣褥位俯伏哭止哭三上香獻盞三獻如儀大祝尹益烈讀祝文訖俯伏哭止哭還廬次
정조 24년 · 강
遞戶曹參判林蓍喆以李翊模代之
정조 24년 · 목
政院啓言戶曹堂上當爲導駕而參判林蓍喆奉命在外何以爲之敎以在外參判許遞口傳差出
정조 24년 · 강
命守門將金樂九汰去兵總府入直堂郞因山後拿處兵判越俸一等
정조 24년 · 목
兵曹以宣仁門闌入人朴泰才嚴棍放送該門守門將金樂九嚴棍十度啓敎以守門將豈可嚴棍而止汰去兵曹總府入直堂上郞廳因山後拿處卿亦難免常時不飭之責越俸一等
정조 24년 · 강
命差備官權倚等捧現告事過後拿處
정조 24년 · 목
國葬都監啓言今此冊寶奉出時差備官多不待令以致擧行之稽滯事極駭然當該不爲待令差備官等竝捧現告事過後拿處不飭之該曹堂上請重推允之
정조 24년 · 강
明日朔祭命當親行該房知悉
정조 24년 · 강
行藥院入診于誠正閣仍召見左相及奉審承旨都提調李秉模副提調閔台爀左議政李時秀承旨金近淳
정조 24년 · 목
日次請診也○予命醫官診候置之○予曰卿之病勢今則何如秉模曰狗馬之疾無以自強猥具短箚而至承調理之恩批而目下症狀無望陳力藥院之任切望體諒之恩矣予曰調理行公爲好矣秉模曰恩敎至此不勝惶感矣予曰左相則得無損節乎時秀曰臣則姑無形現之病而右臂作痛屢日呻苦矣仍奏曰健陵有頉處修改初三日爲定政府以下當進去而再明離發不無窘速之慮欲於明日辭朝矣予曰依此爲之時秀曰目下修改之處今當隆寒雖欲十分宛緻其勢誠難先就所見之悶然處略加修改其餘小小處姑待開春後他處若或有頉一齊修改似好矣予曰依所奏爲之也仍敎曰謝恩使何時當差出乎時秀曰向與領相有所相議者矣前則謝恩使入送之例遲速不一云今番則亦不必踵勅行入送且聞今番回還使臣之言則皇帝喪二十七朔後當有皇后冊封以月計之似在來春夏間其時似又有勅寄云今若使謝恩使之行差遲數月發送則勅書順付卽亦彼國已例若得順付足爲兩國省弊之道故諸議多以徐徐發送爲宜矣予曰雖差徐發往使臣則預爲差出無妨耶時秀曰預爲差出則無所妨領相欲以此經稟而姑無登筵之便未及稟定矣予曰然則卿其擧條也秉模曰今番勅行以至接待凡節皆無事經過彼輩亦不以爲缺望滿意而歸云誠多幸矣予曰今行兩勅爲人則皆順便否耶秉模曰上勅則外面人事亦多不能修飾副勅則頗欲修飾而至於供具床席之屬皆已齎去云損傷體貌之事亦非一二而亦不敢惟意徵索云此則似由於彼國飭禁之至嚴矣予曰近來譯官則何如秉模曰其中金在和尹春咸以漢語譯淸語譯昔在先朝指名任使而今輩中可謂翹楚矣仍奏曰向來兩使行任譯纔蒙加資之典在渠輩榮幸而未準履歷或未經曆行者來頭任使實有苟簡之慮今番賞典中李時觀全景瑋玄淇朴鴻逵加資請幷還收予曰依此爲之予曰旣收加資則代給馬帖何如秉模曰渠輩所願在於恩資之還收則給馬使歸於疊賞矣予曰實錄則何時當爲之乎時秀曰實錄事體重大首相登筵則似當以開局仰請矣予曰華留好爲之矣時秀曰渠本疏闊不解事務至於錢穀甲兵等事尤所昩昩誠有僨誤之慮矣予曰領府近則閒養矣何不入參於次對也秉模曰原任大臣之入參次對卽肅廟朝舊例而先朝亦以此屢承下敎且臣待罪藥院以日次入闕故向於賓筵亦嘗隨參而其實則原任同參別無有益於廟謨矣予曰此後則必爲入參也秉模曰自有所重何敢不時時入參乎予曰卿於近日尙不輟讀書乎秉模曰閒日雖多疾病常苦其何能如意讀書乎竊伏聞自內專心於講讀近日工夫果或無間斷否乎予曰近日亦讀之矣秉模曰工夫最忌間斷不必求多於一日之內日日緝熙無有少間此實用工之要矣予曰卿子則工夫果着實乎秉模曰姑不至廢學而大扺近來古家子弟懶散成習了無眞實問學之人今欲快革此習惟在於導率之地先自聖學克懋日新之工以爲下效之通焉予曰左相之子何如時秀曰臣以臣弟之子爲子年纔十五尙未免蒙學矣予曰兒名是橘乎予嘗聞之矣時秀曰然矣秉模曰朔祭纔有親行之命而三明日告由祭亦已以親行下敎矣當此寒令連夜觸冒實有欠於保嗇之方亟寢今夜親行之命焉時秀曰領府事所奏是矣伏願還收親享之命焉予曰朔奠何可不親行乎秉模曰三明告由旣不敢請寢親享而朔奠則雖未親行朝夕饋奠自有隨時伸情之道何必觸冒夜氣不念節宣之宜乎予曰日氣不甚寒何可攝行乎秉模曰日氣之如此還爲可悶矣此以下缺予命修撰閔耆顯入侍仍下一封書敎曰此是慈殿所下出而坼見也仍敎近淳曰奉審無頉乎近淳曰臣承命馳詣宗廟景宮奉審則無頉矣予曰刑議則幾日行公耶近淳曰間因入直於內閣赴坐僅爲一日矣予曰間亦有決訟者乎近淳曰在任未久若干簿牒之外別無所事矣
정조 24년 · 목
左議政李時秀啓言勅使今旣回程當有遣使謝恩之節拜表則差遲一二朔未爲晩而使臣則預爲差出使之治行似好分付銓曹謝恩使請趁卽差出從之敎以政官牌招開政
정조 24년 · 강
以朴準源爲都總管金羲淳爲副總管尋遞準源以李書九代之
정조 24년 · 목
敎曰未肅拜總管許遞前望單子入之○敎曰壯勇大將兼帶都總管許副前望單子入之
정조 24년 · 강
命頒敎文中赦句添入
정조 24년 · 목
政院啓言頒敎文中某罪以下宥之乎敎以雜犯死罪以下竝宥
정조 24년 · 목
以李致中爲右參贊沈基泰爲右尹尹長烈爲右尹謝恩使未下以申獻朝爲副使尹爲烈爲書狀官金熙周接慰官單付
정조 24년 · 강
詣殯殿行遣奠兼行朝奠朝上食
정조 24년 · 목
時至子時具衰服出廬次入殯殿門詣褥位俯伏哭止哭三上香獻盞三獻如儀大祝金熙周讀祝文訖俯伏哭止哭權就廬次
정조 24년 · 강
行奉辭禮于集瑞門外
정조 24년 · 목
具衰服詣集瑞門外入小次少頃出次俯伏哭祗迎梓宮如儀
정조 24년 · 강
大行大王靈駕啓發
정조 24년 · 목
時至丑時左議政李時秀率舁梓宮官及內侍捧梓宮從輪轝覆以素錦褚出殯殿門外至明政殿前捧梓宮陞輴神帛函安於轝先行捧輴由明政門出弘化門外捧梓宮陞大轝進發至宗廟前路褥席北向少駐少頃進發出崇禮門至路祭所行路祭在都群官奉辭如儀訖進發
정조 24년 · 강
靈駕詣始興奉安于殯殿
정조 24년 · 목
靈駕至鷺梁晝停所安於幄次少駐行晝停奠如儀進發至始興宿所用輪轝奉安于殯殿
정조 24년 · 목
因汰去傳旨敎以分揀
정조 24년 · 강
命東班班首令政院捧現告重推
정조 24년 · 목
備邊司啓言今曉朝廷問安口傳擧行有遣格例東班班首請令政院捧現告施以重推允之
정조 24년 · 강
大行大王靈駕詣華城行宮奉安于壯南軒
정조 24년 · 목
卯時靈駕自始興宿所進發至肆覲坪晝停所奉安如儀行晝停奠少頃進發至華城新豊樓外降轝陞輴至中陽門外用輪轝奉安于行宮壯南軒如儀
정조 24년 · 강
王大妃殿進御五果茶依前方一貼命煎入榻敎也大王大妃殿諭儒賢宋煥箕李直輔
정조 24년 · 목
大王大妃殿敎曰大行大王因山隔日哀隕罔極之中一念所係着者惟是輔導主上之一事追念大行朝平日止慈之情其所日夜期望亦無過於此一事每以書筵不能致山林宿德之士爲大悶且恨之事此則卿等亦庶幾諒之自遭大喪之後豈不欲敦召卿等期於卽爲致之而日事悲遑未遑遂意今卿幡然簉朝陟降冥冥之中其所蘄望於卿而慰悅者當如何哉且卿追先帝報陛下之義亦惟在是豈忍邁邁然遄還耶況卿是先正之孫先正已行之事蹟燦然可見則卿豈不釋然而追述乎頃於召接時已以此意縷縷面諭矣玆又特遣近侍敷告至意卿須深加體諒因山過後隨卽還朝仍留城中出入經筵輔我聖學仰副大行朝眷眷之遺意事遣承旨傳諭于前贊成宋煥箕處仍與之偕來又敎曰大行王梓宮今將永閟于九原矣艱大之基業遺于沖辟而歸陟降之靈戀結情私當如何哉思之及此不覺腸摧而哽塞未亡人旣生在此世上則仰副先王冥冥中期望者惟在輔導沖辟之一事今日朝臣之一分自効於追先帝之義者亦無過於此一事況如卿忠愛惻怛之精誠豈忍恝然於此卿雖非因山之故固當��蹶造朝以輔我主上況今旣爲奔哭之禮而入來則豈可邁邁遄還不思所以仰副陟降期望之念也哉非但卿之分義如是以予悲痛懇迫之心亦豈忍捨遣卿等不爲輔導之計乎頃於引接時已以此意詳諭矣玆又特遣近侍敷告至意卿須於因山遇後隨卽還來出入講筵以輔我聖學事遣承旨傳諭于前大司憲李直輔仍與之偕來
정조 24년 · 강
以李羲甲曺錫中爲假承旨
정조 24년 · 목
政院啓言前贊成宋煥箕前大司憲李直輔處遣承旨偕來事大王大妃殿命下矣只有承旨二人何以爲之敎以前承旨李羲甲曺錫中假承旨差下分往傳諭
정조 24년 · 강
大行大王靈駕詣山陵
정조 24년 · 목
靈駕自華城行宮進發用輪轝至中陽門外陞輴至新豊樓外陞大轝出八達門至陵所丁字閣帷門降轝奉安梓宮於欑宮上山陵時至行遷奠如儀訖左議政李時秀率舁梓宮官捧梓宮陞輴進安於退壙內輪轝上內侍去棺衣左議政捧巾進拭梓宮覆以棺衣三重初綠廣織再藍廣織三紅廣織取銘旌置於其上
정조 24년 · 강
命各都監書啓下玄宮日卽爲修入
정조 24년 · 강
大王大妃殿命內庭同爲望哭
정조 24년 · 목
大王大妃殿口敎曰日寒曉氣極冷予於內庭與之同爲望哭侍衛與承史此近處待令
정조 24년 · 목
閉玄宮將畢大祝金履度詣靈座前捧出桑主以香湯浴主栻以巾臥置于卓題主官右尹閔台爀詣卓前題前面墨書訖以光漆重摸之大祝捧虞主納于櫃安於靈座神帛函置其後攸司設禮饌大祝捧出虞主設於座行禮如儀
정조 24년 · 강
返虞詣華城行宮行初虞祭
정조 24년 · 목
返虞時至寅時大祝捧虞主櫃安於轝神帛函置其後至帷門外降轝陞輦進發至華城行宮晝停所仍行初虞祭如儀仍進發至始興行宮宿所
정조 24년 · 강
行下玄宮時望哭仍行初虞祭望哭
정조 24년 · 강
大王大妃殿命返虞祗迎敦化門外爲之此後虞祭當間間親行
정조 24년 · 목
大王大妃殿敎曰予豈可使沖王城外動駕乎明日返虞秪迎處所敦化門外爲之侵曉連日勞動心焉悶迫何可勝言初虞時望哭之禮旣行之來曉再虞時望哭勸以勿爲此後虞祭當間間親行此意傳于大臣
정조 24년 · 강
命政官牌招開政賞典下批
정조 24년 · 강
遞承旨李光益申獻朝以尹東晩朴奎淳代之
정조 24년 · 목
政院以承旨無以備員啓稟敎以竝許遞前望單子入之待下批待開門牌招察任
정조 24년 · 강
假承旨李羲甲以前贊成宋煥箕附奏啓
정조 24년 · 목
狀啓以爲臣於初五日在水原府陵所祇受大王大妃殿傳諭下者諭于前贊成宋煥箕則以爲臣攀號廞衛之下倍切痛隕之私近侍傳宣慈諭是誠昔我明聖聖母勉留臣先祖臣之意也顧豈愚臣所敢承當也臣今病情添劇只將扶舁而歸死故山耳辜負至此瞻望痛泣而已謹當以一疏仰陳云矣
정조 24년 · 목
狀啓以爲臣於初五日在陵所祗受大王大妃殿傳敎馳往安寧里傳諭于前大司憲李直輔所到處仍卽隨詣陵所過因山行禮後還尋其鄕路而以爲仙衛啓行之日豈遑記念於他事而特以輔導之責關係甚重委遣承宣誕宣慈旨至誠苦心有可以泣鬼而感神者以臣親承尤當如何但臣以一縷奄奄頻數昏窒若將頃刻垂盡故今方擔舁殘骸還尋鄕路幸蒙收還偕來之命云矣臣仍爲隨往緣由馳啓
정조 24년 · 강
行再虞祭于始興行宮仍返虞
정조 24년 · 목
神輦自始興行宮進發至龍驤鳳翥亭行晝停奠仍進發
정조 24년 · 강
遞承旨朴奎淳以李普天代之
정조 24년 · 목
政院以奎淳因山陪從啓稟敎以許遞前望單子入之待下批牌招
정조 24년 · 강
詣敦化門外返虞祗迎
정조 24년 · 목
具衰服乘輿出協陽門由進善門入內閣小次少頃乘輿出敦化門外入幕次神輦將至出次詣板位俯伏哭祗迎如儀訖隨神輦乘輿入敦化門至宣政門降輿入齋殿
정조 24년 · 강
命夕上食當親行該房知悉
정조 24년 · 강
詣孝元殿行夕上食
정조 24년 · 강
召見總護使時原任大臣于齋殿領府事李秉模領議政沈煥之總護使李時秀右議政徐龍輔
정조 24년 · 목
予曰卿等皆無事往來乎秉模曰臣等則僅僅往來矣予曰山陵役事何當告訖乎時秀曰當於十二三日間告訖矣時秀曰今番狀啓之兩度做錯皆臣不能檢察之致不勝惶悚矣予曰勿爲深引無傷也時秀曰安陵奠獻官以華城留守徐有隣塡差矣臣於再明更詣陵所以觀工役獻官以臣塡差原單子請改付標以入予曰依此爲之也
정조 24년 · 목
敎曰都承旨許遞前望單子入之
정조 24년 · 강
命迎勅吉日定日馳啓
정조 24년 · 목
禮曹啓言迎勅吉日令日官推擇則今月十九日午時二十一日午時二十二日辰午時俱吉云以此日時中勅使渡江後定日馳啓事請下諭遠接使處允之
정조 24년 · 강
分揀兵總府堂郞及差備官等
정조 24년 · 목
因兵曹參判兪漢謨佐郞宋應圭副總管李鼎揆李儒慶都事洪留浩沈豊祖拿處傳旨敎以竝分揀兵判越俸亦爲分揀○因差備官權倚金秉淵鄭敬翰韓光烈李晦祥李履熙李毅采金致礪洪儀泳李周奭李在璣申光軾李敬裕李覲吾成肯柱拿處傳旨敎以分揀
정조 24년 · 강
大王大妃殿進御惠慶宮嘉順宮進服二錢重人蔘粟米飮命自今日停止
정조 24년 · 강
王大妃殿進御五果茶停止加減蔘蘇飮一貼命煎入
정조 24년 · 강
遞承旨鄭尙愚
정조 24년 · 목
藥房以副提調鄭尙愚不爲仕進啓請牌招敎以本職許遞
정조 24년 · 강
藥院口啓請復膳賜批都提調沈煥之提調金祖淳右承旨尹東晩
정조 24년 · 목
口啓以爲素膳進御已至七日之久必多聖候之受損下情不任憂慮之至伏願勉抑至情自今日許復常膳千萬顒祝批以常膳豈可遽議又口啓于王大妃殿以爲常膳之不進已自因山前五日下情不勝憂悶之至伏況哀痛之懷罔涯靜攝之候未復連日行素必致添損伏願自今日復進常膳仍又勸進於大殿千萬顒祝批以當勸進于大殿而尙今冥頑至過因山縷命雖苟存何忍復進常膳乎更勿勸予
정조 24년 · 강
藥院再啓請復膳賜批
정조 24년 · 목
再啓以爲臣等俄陳從權之請未蒙允音相顧抑菀繼以焦迫也殿宮氣候凜綴之中多日行素尤切悚悶先自殿下抑請勉進然後殿宮之心可以寬慰而勉進伏乞卽許允從焉批以急於殿宮之仰勸不得不勉從矣又再啓于王大妃殿以爲猥陳從權之請未蒙允可臣等深切焦鬱之忱哀疚靜攝之中強力行素今幾日矣榮衛添損已無可言而亦豈不貽戚我聖上洞屬之至誠乎聖上深軫殿宮勸譬之方乃有勉從之擧則以我慈殿止慈之盛德豈可徒拘小節乎玆敢冒籲乞賜允從焉批以連爲勸進於大殿而予則何忍進常膳乎俄已敷諭更勿勸進爲望
정조 24년 · 강
大王大妃殿諭而儒賢
정조 24년 · 목
大王大妃殿敎曰自遣承宣之後雖在哀遑之中蘄望卿等之來不啻如渴今見承宣書啓巽辭益堅遐心莫回是皆未亡人誠意淺薄之致換躬歉媿無以爲喩卿等其體悉顧今國勢孤危䌤綸之責將誰任之主上幼沖輔導之任將誰恃之是豈卿一向退遜固守東岡之時哉雖使古人當此時處此事斷不爲若是邁邁之擧今卿等之事不但爲未亡人之缺望而已陟降之靈亦必嗟恨於冥冥之中卿等於此豈或無衋然而悲翻然而悟者乎卿等更須體念此悲苦之心卽日簉朝以爲及時開講之地也卿等覽此必不忍恝然之心想不俟駕卽當回程予日望之此意使偕來承旨更傳于兩儒賢仍留其處期於偕來事回諭
정조 24년 · 목
因別單敎以殯殿魂殿兩都監總護使議政府左議政李時秀鞍具馬一匹面給啓殯時拭梓宮到山陵啓殯時栻梓宮官議政府右議政徐龍輔廐馬一匹面給下玄宮銘旌書寫官行大護軍朴準源提調行上護軍金載瓚禮曹判書李晩秀議政府右參贊韓用龜幷加資行大護軍朴準源半熟馬一匹賜給都廳弘文館應敎趙得永加資郞廳平市令金基允司僕主簿尹應鉉司宰僉正閔致謙幷陞敍扶安縣監宋知濂副司果徐有升泰仁縣監鄭持容戶曹正郞尹光心各半熟馬一匹賜給別工作假監役曺允遇監造官童蒙敎官尹衡鎭副司勇朴大圭幷六品遷轉修理所監役官繕工主簿李熻陞敍別工作假監役李後秀韓樂裕監造官軍資奉事徐鐸修副司勇兪常柱修理所監役官繕工奉事任弘常各兒馬一匹賜給代奠官安春君烿熟馬一匹面給長生殿都提調議政府領議政沈煥之鞍具馬一匹面給提調戶曹判書李在學禮曹判書李晩秀工曹判書朴準源李益運都廳戶曹佐郞尹耆東各半熟馬一匹賜給其餘郞廳各兒馬一匹賜給殯殿次知中官金德九韓聖揆梁大宜幷加資資窮者熟馬一匹面給從事官尹興佐慶文佑令內侍府陞敍都薛里金相澤薛里康世忠金鼎完酒房金宅寧金陽馥進止差備徐喜壽鄭道民申酉戌洪仁輔魂帛差備黃泰文神輦挾持吳信甲靈輦挾持劉仁璋各熟馬一匹賜給復差備林宜馥襲差備李元碩金始采金佑章李得完李洽洪宜福造果次知金性完各熟馬一匹賜給進止長番黃泰文吳信甲金振玉加資進止長番韓敬善金承業各熟馬一匹賜給從事官丁道完兒馬一匹賜給羅拜哭差備金起瑞等二十二人各內下上弦弓一張賜給初喪時待令中官金性彦康壽甲李團宜朱世章竝加資宗戚執事昌城尉黃仁點光恩副尉金箕性各熟馬一匹面給敦寧都正趙觀鎭加資行副護軍金宗善漢城判官金在昌平市令金基允敦寧直長金在三前參奉朴齊一各兒馬一匹賜給造紙別提趙用鎭守令待窠調用初喪時承旨金羲淳韓用鐸竝加資別看役前五衛將卞世義守令除授折衝前縣監洪樂佐折衝金啓重竝加資前縣監白東脩相當職調用襲時擧行閣屬官尹得寧殯殿待令閣屬官秦泂鄭學溫前五衛將全大重竝加資日官池景喆前後效勞旣多守令待窠卽爲差送司鑰白景采令本署高品付料殯殿司鑰亦令本署高品付料別監守僕令該曹米布參酌磨鍊題給事知守僕帖加國葬都監總護使議政府左議政李時秀鞍具馬一匹賜給請諡宗廟上諡殯殿奉冊寶官及哀冊文製述官議政府領議政沈煥之鞍具馬一匹面給下玄宮時奉哀冊贈王帛官前領議政李秉模鞍具馬一匹面給誌文製述官行都承旨尹行恁加資誌文書寫官行都承旨尹行恁旣已加資勿論哀冊文書寫官華城留守徐有隣諡冊文製述官兵曹判書金祖淳書寫官京畿監司徐鼎修表石陰記製述官行上護軍金載瓚行狀製述官禮曹判書李晩秀竝加資表石大字篆文書寫官光恩副尉金箕性熟馬一匹面給表石陰記書寫官議政府右議政徐龍輔寶篆文書寫官議政府左議政李時秀各熟馬一匹賜給諡狀文製述官及改銘旌書寫官判中樞府事洪良浩資窮熟馬一匹賜給虞主書寫官漢城右尹閔台爀加資提調行上護軍李祖源行大護軍李在學趙鎭寬竝加資戶曹判書李書九勿論都廳成均館司成林漢浩副司果沈奎魯竝加資郞廳殷山縣監李永翼副司果吳在斗軍威縣監朴魯榮副司果李永老濟用判官沈允之典籍權行彦軍資判官具悌元竝陞敍副司果鄭東杓禮曹佐郞金魯範各加一資資窮者代加繕工副正金魯敬外職調用行副護軍朴宗輔勿論監造官義盈直長洪晩榮司饔直長尹象基宗簿直長辛景愈典牲副奉事沈繼之竝六品遷轉誌石所表石所監造官奉常奉事朴思默虞主所監造官奉常正柳畊崔時淳各兒馬一匹賜給別工作假監役崔弘淵陞敍分典設司官員張瀚分長興庫官員尹彝鉉權瑞應各加一資窮者代加請諡上諡時讀諡冊官司僕正趙得永旣已加資勿論讀諡寶官弘文館副應敎朴吉源加資上諡時對擧禮房承旨朴宗輔陞資屬耳熟馬一匹賜給讀哀冊官成均館直講朴宗京準職除授奉諡冊寶官奉贈玉帛官敎命執事諭書執事奉竹冊官奉玉印官奉銀印官奉哀冊官箱差備箔差備机差備臺差備卓差備栻梓宮時執巾者執水者大轝魂帛輦前奉香爐香盒官服玩樻筲樻磁器樻籩䇺樻標信樻几樻杖樻御製樻遺衣樻硯匣樻柩衣函銘旌函大轝前實果進止差備攝司僕正羽葆奉持官柩衣及銘旌縫造官各兒馬一匹賜給各差備褥席執事及擧案者各加一資資窮者代加魂帛大祝弘文館副修撰閔耆顯虞主大祝弘文館副修撰朴鍾淳浴主大祝弘文館校理金熙周舁梓宮官各半熟馬一匹賜給封閉官司憲府執義崔重圭加資頓遞使漢城判尹李祖承倍往大將行護軍李儒敬各半熟馬一匹賜給從事官南宮玾尹敏東竝陞敍領率衛將及各差備牌將等令總護使分三等邊將除授或兒馬一匹上弦弓一張賜給靈轝陪從行右承旨李光益半熟馬一匹賜給禮房承旨申獻朝加資注書金啓溫翰林洪奭周兵曹總府侍衛堂郞別軍職宣傳官武兼各兒馬一匹賜給虞主書寫補畵寫字官李命藝親書上字時旣有補畵之勞前後御製繕寫之勞又多善地邊將作窠差送三都監寫字官畵員計士奏時官令各衙門分等高品付料政院禮房書吏通禮院禁漏書員其餘員役工匠等米布分等題給挾靈轝將卒從事官隨轝將卒令該營柳葉箭一巡鳥銃三放試取挾靈轝將卒柳葉箭二中以上鳥銃二中以上別單書入書啓別試賞者區別頒賞俾無混雜之弊今番賞典一人雖兼數事無得疊授加資人中雖有未準職者勿拘
정조 24년 · 강
大王大妃殿命大殿判下三都監書啓卽爲書入
정조 24년 · 강
遞右尹申大謙承旨尹東晩金羲淳李普天
정조 24년 · 목
敎曰亞尹中時帶將任人許遞今日政差出又敎曰右承旨左副承旨許遞今日政以新資人差出
정조 24년 · 강
三虞命當親享該房知悉
정조 24년 · 강
藥院口啓請寢三虞祭親行之命賜批
정조 24년 · 목
口啓以爲凍雨淋零寒飆凄颯若又侵夜將事任情過毁則榮衛受損當復如何伏乞亟寢三虞祭親行之命深軫保護之方千萬顆祝批以連承慈敎不得親享罔極罔極
정조 24년 · 강
大王大妃殿命明日三虞攝行
정조 24년 · 목
大王大妃殿口敎曰風寒如此侵曉親行爲難不得親行之意已言之明日三虞攝行
정조 24년 · 강
吏曹判書徐邁修參判曺允大等聯疏請收還洪樂佐加資之命賜批
정조 24년 · 목
聯疏略曰臣等於洪樂佐下批之命有不敢奉承者樂佐卽凶逆孼屬也當此明義理嚴隄防之時決不可檢擬於政注何可以已經守令混置於其間耶伏乞收還洪樂佐加資之命焉批以賞典莫重豈可若是此人大行朝爲加資爲守令今日獨不可爲加資乎卿等事殊不可知夜深矣卽爲擧行
정조 24년 · 강
大王大妃殿命洪樂佐加資卽爲下批
정조 24년 · 목
大王大妃殿敎曰銓官事雖極得體當今日豈可仰貽侵夜酬應乎先朝時旣爲加資與外任不是不可爲之事加資又異於除職賞典所重自別洪樂佐加資卽爲下批若有一毫關係於義理隄防則予豈如是乎此意傳于銓官
정조 24년 · 강
有政吏曹判書徐邁修參判曺允大兵曹判書金祖淳
정조 24년 · 목
以朴吉源趙得永林漢浩沈奎魯爲承旨沈象奎爲吏曹參議張至冕爲執義李鼎運爲刑曹判書金羲淳爲工曹參判韓用鐸爲右尹洪履猷爲假監役李大遠爲童蒙敎官初仕也池景喆爲安峽縣監○以寶劍望筒敎曰未肅拜及懸頉人竝許遞今日政差出○以韓用龜洪明浩爲都總管金羲淳爲副總管
정조 24년 · 강
命黃腸木作板更自長生殿嚴飭
정조 24년 · 목
江原道黃腸木敬差官李在安狀啓雪嶽寒溪曲百潭等封標僅得作夜者三十二立內五立以疵病退之二立以本縣常別制封進十五立以原州等九邑常別制推移移封次恪印捧上事敎以狀辭多駭然不貽弊未可知還下送更自長生殿嚴飭
정조 24년 · 강
減下迎接都監郞廳宋應圭尹光時以李在璣沈允之差下
정조 24년 · 강
遞承旨閔台爀林漢浩
정조 24년 · 목
幷因違牌敎以許遞
정조 24년 · 강
行孝元殿三虞祭
정조 24년 · 강
王大妃殿進御加減蔘蘇飮依前方一貼命煎入藥院口啓請王大妃殿復膳賜批都提調沈煥之提調金祖淳
정조 24년 · 목
口啓以爲臣等再陳復膳之啓矣及奉批旨以連爲勸進大殿而予則豈忍進常膳乎爲敎旋不勝焦遑之至慈候靜攝之中哀疚踰制必致添損之節多日行素尤急調補之方伏乞亟許復膳王大妃殿批以昨已敷諭今又若此冥頑苟全視息已爲罔極豈忍常膳而殿宮懇勸主上哀毁中焦慮欲觀予所進而進之卿等縷縷之請如此按抑至痛欲爲復膳勿慮焉
정조 24년 · 강
命安峽縣監洪樂佐高陽郡守李㝡源相換
정조 24년 · 목
因安峽縣監望筒敎以安峽縣監洪樂佐與高陽郡守相換幷令除朝辭使之當日赴任
정조 24년 · 강
命吏曹判書徐邁修參判曺允大罷職承旨趙得永拿處
정조 24년 · 목
敎曰吏曹政官竝罷職當該承旨拿處
정조 24년 · 강
以李鼎揆金宗善爲承旨
정조 24년 · 목
敎曰承旨前望單子入之待下批牌招
정조 24년 · 강
命日寒如此輕囚放釋
정조 24년 · 강
命藥房都提擧勉副以便穩攝
정조 24년 · 강
院議啓請亟寢洪樂佐成命賜批承旨朴吉源沈奎魯
정조 24년 · 목
議啓以爲惟我殿下沖年嗣服初元勵政雖於尋常無累之人一資半級宜所難愼而況彼洪樂佐卽一凶孼今乃不恤公議徒施私恩將不免蔑義理壞隄防之憂伏願亟寢成命俾公議少伸焉批以爾等不見昨夜慈敎乎不可爲之事豈爲之乎更勿煩瀆於此時罔極之中以顧臣分
정조 24년 · 강
左議政李時秀右議政徐龍輔箚辭錫馬之典幷賜例批
정조 24년 · 강
禮曹判書李時秀疏辭正憲新資賜例批
정조 24년 · 강
右尹韓用鐸疏辭亞卿新資賜例批
정조 24년 · 목
備邊司啓言今日三虞祭終獻官李祖源不卽入來以致班儀之欠整誠極未安李祖源施以罷職之典不飭之吏曹當該堂上請重推允之
정조 24년 · 강
命當該司鑰金益重令攸司科治
정조 24년 · 강
遣承旨詣社稷宗廟永禧殿景慕宮奉審摘奸
정조 24년 · 강
以兪漢模李格爲副總管
정조 24년 · 목
敎曰總管未差之代前望單子入之待下批牌招又敎曰直提學兼帶總管許遞前望單子入之
정조 24년 · 강
詣孝元殿行臘享大祭
정조 24년 · 목
具衰服出齋殿入孝元殿大門詣板位俯伏哭止哭行四拜訖陞詣靈座前三上香奠幣獻盞如儀大祝李存秀讀祝文訖降復位亞獻官領府事李秉模行亞獻禮終獻官領議政沈煥之行終獻禮竝如儀訖俯伏哭止哭行四拜禮行望燎禮禮畢還齋殿少頃還內
정조 24년 · 강
正言姜浚欽上疏辭職仍陳勉賜批
정조 24년 · 목
疏略曰臣以李後秀請罪之啓厚被大僚筵斥虧損臺體莫此爲甚而聖度天大罰止薄勘不自意敍命屬耳除書洊下繼以有乘馹上來之命揆以義分固當登途而臣何敢抗顔臺次以速官謗也哉乞賜遞免焉嗚呼先大王御極二十四年之間學問心法著之行事政令注措布在簡冊德配乾坤明竝日月功侔造化行格神明殿下欲法先王當先知先王正心之功而一出言不敢忘先王義方之敎一擧足不敢忘先王付托之重寓聖慕於羹墻承謨烈於典訓洞洞屬屬罔敢或輕動容周旋一循天則德禮政刑動合人情學修於宮闈而道行於朝廷行著於堂阼而化及於畎畝躋民俗於春臺壽域措國勢於泰山磐石則先大王在天之靈亦豈不悅豫於冥冥之中乎伏願殿下懋哉懋哉批以所陳極切實甚嘉之當另念爾其勿辭卽爲乘馹上來
정조 24년 · 강
修撰李鼎秉上疏陳勉仍乞郡賜批
정조 24년 · 목
疏略曰臣八代祖文元公臣李彦迪當中廟朝嘗進一綱十目疏所謂一綱卽人主之一心是也所謂十目者曰嚴宮禁曰養國本曰正朝廷曰順天道曰正人心曰開言路曰戒侈欲曰愼用舍曰修軍政曰審幾微眞格君之要訣時措之切務今其疏載先祖臣遺集中藏在瀛閣伏乞萬幾之暇試取而登覽焉臣有區區私情敢此覼縷於嚴廬之下臣有偏母年迫八耋疾病沈痼而家素貧寒調養無路特垂矜憐卽令選部畀臣嶺湖間一小縣俾遂烏鳥私情焉批以文元公遺集當於讀書之暇覽之乞郡該曹稟處
정조 24년 · 강
水原留守李晩秀疏辭內閣提學之任賜批
정조 24년 · 목
批以無異宿趼卿其勿辭行公
정조 24년 · 강
禮曹參議洪游陳疏自引乞遞賜批
정조 24년 · 목
疏略曰臣才疏識短不足備數於百執事之列至若銓銜尤不可堪果於向來初仕擬入也臣之狼貝顚錯殆無餘地噫事關義理隄防則平日藉手而矢心者未嘗或後於人而迺者臺章迭發或歸之挺身承當或加以背馳毁壞寧不至冤然只當自訟何敢尤人杜門屛蹙如窮無歸春曹除命忽下於此際旣驚且感罔知攸措伏乞亟削臣職名以靖私分焉批以人言何必卞勿辭察職
정조 24년 · 목
疏略曰今番祭單子事臣之昏謬顚妄之罪彰著無餘而莫重祭單乃有字畵門錯漏之擧若使臣克敬克謹親自看檢則豈有此非常之事哉伏乞亟削臣職嚴勘臣罪焉批以不審則大矣勿辭
정조 24년 · 강
大司成鄭大容陳疏乞遞仍辭陞補考試之命賜批
정조 24년 · 목
批以尙不擧行有關紀綱勿辭自明日擧行
정조 24년 · 강
護軍吳泰賢疏辭新資賜例批
정조 24년 · 강
命一提學及泮長牌招
정조 24년 · 목
敎曰一提學批下聞已上來待明朝自內閣牌招○敎曰連入闕中不爲肅拜政院何不飭卽爲牌招
정조 24년 · 강
改差全羅兵使李潤春
정조 24년 · 목
潤春以親年呈狀乞遞兵曹啓請改差也
정조 24년 · 강
行勸講于熙政堂閣臣李晩秀金祖淳尹行恁承旨南公轍假注書尹致永史官金珍恪洪奭周
정조 24년 · 목
講中庸○祖淳曰宣傳官都計畫試財每年臘月與抄啓文臣同爲設行而今年抄啓文臣計畫旣無則宣傳官計畫亦置之似好矣予曰姑置之好矣
정조 24년 · 강
山陵獻官命以本府留守間間塡差
정조 24년 · 목
提學李晩秀啓言顯隆園獻官例以本府留守塡差定式而今則山陵同奉於局內臣意則園所陵所獻官或以守臣塡差或自京差送輪回分差陵所三年內朔望祭獻官亦以守臣間間塡差似合事宜矣從之
정조 24년 · 강
命守侍陵官宣飯米就船運邑移劃
정조 24년 · 목
直提學尹行恁啓言守侍陵官宣飯米以附近邑田稅劃給事行會而如龍仁等邑結民已自八月輸置京倉今若更令結民還爲運納陵所則百里氷程爲弊不些就船運諸邑未裝發處使之移劃事請分付尹曹從之
정조 24년 · 강
命龍仁隱結加報者元帳付中使之懸頉
정조 24년 · 목
直提學尹行恁啓言龍仁一邑白地徵稅之弊殆近數十年聞其事實則丁酉年隱結報營時加報爲三十結零而自是以後該面面任以家産稍饒者差出使之擔當其在軫恤之政宜有闊狹之方分付道臣元帳付中使之懸頉如有新起者勿計久近亦令充補事請嚴飭從之
정조 24년 · 강
大王大妃殿命戶曹一年所用令壯勇營劃送兩西所在壯營穀作錢付之該道